אמיר נדן

אמיר נדן הוא קצין צה"ל במילואים בדרגת תת-אלוף.

ביוגרפיה 
עם גיוסו לצה"ל התנדב נדן לצנחנים, עבר את הגיבוש ליחידות החטיבתיות והתקבל לפלוגת העורב החטיבתית. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד צוות בפלוגת עורב צנחנים, ובהמשך שימש סגן מפקד פלוגת הנ"ט ולחם במבצע חוק וסדר. בהמשך שימש במספר תפקידי פיקוד בחטיבה ובהם מפקד פלוגה, מפקד מגמת האימון המתקדם בבסיס האימונים החטיבתי ומפקד גדוד 202. בהמשך שימש כמפקד גדוד גפן בבית הספר לקצינים, סגן מפקד חטיבת הצנחנים, מפקד עוצבת חירם וקצין אג"ם פיקוד הצפון. בתפקידו הבא שימש כנספח צה"ל לפיקוד הכוחות המשותפים של צבא ארצות הברית (JFCOM), ולאחר מכן מונה לפקד על מגמת יבשה במכללה הבין-זרועית לפיקוד ולמטה. נדן הועלה לדרגת תא"ל ומונה לסגן מבקר מערכת הביטחון ורח"ט לביקורת מוכנות צה"ל. לאחר תפקיד זה, נדן פרש משירות סדיר בצה"ל. נדן משרת כסגן מפקד גיס במילואים.

קישורים חיצוניים
 .
 .
 עומר חימי, קריה נטושה, מעריב,  18.05.2005.
 רועי כספי, הלימוד המשולב, ביטאון ביבשה, גיליון 6, יוני 2008.

הערות שוליים 

מפקדי עוצבת חירם
מפקדי גדודים בחטיבת הצנחנים
מפקדי גדוד גפן
קציני אג"ם של פיקוד הצפון
תתי-אלופים בצה"ל
ישראלים שנולדו במאה ה-20